SCB ราคาหุ้นสะท้อนหนี้ SSI ไปแล้ว แนะนำซื้อราคาเป้าหมาย 165 บาท
SCB คาดการณ์กำไรสุทธิไตรมาส 3/58 ของธนาคารไว้ที่ 9.45 พันล้านบาท (-25.7%YoY และ -25.5%QoQ) และปรับลดคาดการณ์กำไรสุทธิทั้งปี 58-60 ลง 6-10% สะท้อนการตั้งสำรองค่าเผื่อฯที่เพิ่มขึ้น ทั้งนี้ราคาหุ้นได้อ่อนลงสะท้อนความเสี่ยงเรื่องหนี้ SSI ไปแล้ว จึงคงแนะนำซื้อ แต่ปรับลดราคาพื้นฐานลงเป็น 165 บาท อิงกับ Gordon Growth Model ที่เทียบเท่า P/BV 1.8 เท่า
1 ต.ค. 2558

บล.ดีบีเอส วิคเคอร์ส ระบุในบทวิเคราะห์ (1 ต.ค.) ว่า ธนาคารไทยพาณิชย์ จำกัด (มหาชน) หรือ SCBหนี้ของ SSI ได้ถูกจัดชั้น NPL ไปแล้วใน 3Q58 (มูลหนี้รวม 2.2 หมื่นล้านบาทโดยเป็นหนี้ของ SSI UK 1.2 หมื่นล้านบาท และหนี้ของ SSI TH 1 หมื่นล้านบาท) ซึ่งหนี้ก้อนนี้ต้องตั้งสำรองค่าเผื่อฯ 1-1.1 หมื่นล้านบาท ซึ่งทำให้ NPL สูงขึ้น 2.2 หมื่นล้านบาท และ NPL Coverage Ratio ลดลงเป็น 113% (จาก 135% ในสิ้นมิ.ย.58) ธนาคารคาดว่าจะเก็บหนี้ SSI TH ไว้ในบัญชี NPL ต่อ
 ส่วนหนี้ SSI UK กำลังพิจารณาว่าจะตัดสูญออกจากบัญชีหรือไม่ ทั้งนี้ธนาคารอาจมีการขาย NPL ออกไปใน 2H58 ทำให้ระดับ NPL Ratio โดยรวมจะไม่สูงมากนัก สำหรับผลดำเนินงานปกติใน 3Q58 ไม่ได้ตื่นเต้น แต่ผลประกอบการโดยรวมถูกกระทบจากหนี้ SSI แม้ว่าจะมีกำไรจากการขายเงินลงทุนเข้ามา 7-8 พันล้านบาท
ทาง DBS คาดการณ์กำไรสุทธิไตรมาส 3/58 ของธนาคารไว้ที่ 9.45 พันล้านบาท (-25.7%YoY และ -25.5%QoQ) และปรับลดคาดการณ์กำไรสุทธิทั้งปี 58-60 ลง 6-10% สะท้อนการตั้งสำรองค่าเผื่อฯที่เพิ่มขึ้น ทั้งนี้ราคาหุ้นได้อ่อนลงสะท้อนความเสี่ยงเรื่องหนี้ SSI ไปแล้ว จึงคงแนะนำซื้อ แต่ปรับลดราคาพื้นฐานลงเป็น 165 บาท อิงกับ Gordon Growth Model ที่เทียบเท่า P/BV 1.8 เท่า